PROGRAMA DE VERÁN XOVE 2022 COMPOSTO POR CAMPAMENTOS URBANOS DENTRO DO MUNICIPIO DE VIGO PARA RAPAZADA DE ENTRE 4 E 17 ANOS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/05/2022)

“A Xunta de Goberno Local, na sesión extraordinaria e urxente do 20 de maio de 2022, adoptou o seguinte acordo: O Concello de Vigo, a través do seu programa Verán Xove 2022, pon en marcha os campamentos urbanos e actividades estivais, co obxecto de ofertar un tempo de lecer educativo dentro da propia cidade. Ademais, preténdese favorecer o emprego e a participación xuvenil, así como facilitar a conciliación da vida familiar, persoal e laboral das mulleres e dos homes da cidade de Vigo.1.- A programación Verán Xove 2022 está composta por: 1.1. Campamentos urbanos para nados/as entre o ano 2018 e 2005 e que, segundo o programa elaborado, para os meses de xuño, xullo, agosto está previsto que a Concellería de Xuventude oferte un total de 3.478 prazas.1.2.- Actividades de verán para os nados entre 2008 e 2018 que, segundo o programa elaborado, para os meses de xuño, xullo, agosto que está previsto que a Concellería de Xuventude oferte un máximo de 1.460 prazas. A adxudicación desta prazas quedará condicionada á adxudicación do contrato de servizos en tramitación.2.- Os prezos establecidos para cada unha das actividades que desenvolverá a Concellería de Xuventude terán a condición de prezos públicos, segundo o recollido na ordenanza nº 42, publicada no BOP do 29 de novembro de 2018, sobre a participación noutras actividades ou programas do Concello en contía variablesegundo cada actividade, sen que estes superen en ningún caso o custe unitario do programa ou servizo, segundo figura na Táboa III.3. Así mesmo é necesario establecer as bases reguladoras do programa para o outorgamento das prazas para participar nas distintas actividades: As actividades de Verán Xove 2022 van dirixidas á poboación infantil e xuvenil da cidade de Vigo, sendo requirimento imprescindible estar empadroado/a no Concello de Vigo.1. Rexistro de solicitantes, solicitude telemática de participantes e primeira adxudicación de prazas. Prazo: dende o día seguinte a publicación no BOP e ata o 3 de xuño Solicitantes: Serán solicitantes das actividades ofertadas tanto dos campamentos urbanos como das as actividades de verán do Concello de Vigo, o/a pai/nai/titor/titora. Cada solicitante pode incorporar na mesma solicitude un/unha ou máis fillos/as ou titorados/as. Rexistro de solicitantes. As prazas para a participación no programa serán outorgadas por sorteo. Para poder realizar as solicitudes de prazas nos Campamentos urbanos do Concello de Vigo é preciso previamente darse de alta como solicitante, inscribir ás/ós menores e solicitar as actividades, na Área Privada da web veran. xuventudevigo. org Unha vez realizada a alta, asignarase o número de solicitude que permitirá identificar á persoa solicitante e que será empregado no momento do sorteo. Este número aparecerá na pantalla do terminal ao finalizar o proceso de rexistro, na súa Área Privada e, ademáis, seralle remitido ao correo electrónico (no caso de telo aportado). Só poderá haber un/unha pai/nai/titor/titora solicitante por rapaz/rapaza, sendo excluídos do proceso no caso de que haxa máis dunha solicitude para un mesmo rapaz ou rapaza. Cada solicitante só poderá inscribir aos seus fillos/as, titorados/as. Participantes: serán participantes nos Campamentos Urbanos e actividades de verán do Concello de Vigo os rapaces e as rapazas de Vigo nados/as entre os anos 2005 e 2018. Cada participante só poderá participar nun campamento. Solicitude telemática. Na Área Privada da web, cada solicitante pode introducir os datos de un/unha ou máis participantes para os/as que se solicita praza, indicando as preferencias de actividades e quendas. Estes datos poderanse modificar ata o momento no que se peche o proceso de “Rexistro de solicitantes e solicitude telemática”, sendo válida unicamente a última modificación efectuada. Anularanse as solicitudes con datos incorrectos ou incompletos, así como aquelas que no momento da formalización da inscrición da praza non concorde co reflectido na solicitude. Solicitude múltiple. Unha mesma persoa poderá solicitar praza para máis de un/unha fillo/a ou titorado/a, coas mesmas ou distintas preferencias, sendo cada solicitude tratada unha a continuación da outra no proceso de adxudicación. As institucións que realicen acollemento residencial de menores en situación de tutela ou garda administrativa asimilaranse como caso de solicitude múltiple. Actividades e quendas escollidas: un máximo de 3, por orde de preferencia. Seguimento da solicitude. Deberase visualizar o estado da solicitude de cada participante na área privada. Os estados posibles son: “SOLICITUDE REALIZADA” (agardando adxudicación de praza ou sen praza logo dunha adxudicación), “PENDENTE DE FORMALIZACIÓN” (unha vez adxudicada pero sen pechar o proceso de formalización da praza); “PRAZA FORMALIZADA” (unha vez adxudicada e formalizada a praza) ou “BAIXA” (por ter sido excluído, por renunciar, por non ter formalizado a praza ou por non ter atendido á corrección de erros). Listado definitivo de solicitudes. Con antelación ao acto do sorteo publicarase o listado definitivo de solicitudes na páxina web de veran. xuventudevigo. org indicando número de solicitude e preferencias escollidas. Deste listado quedarán excluídas as solicitudes con datos incorrectos ou incompletos, así como nas que se detecte que dúas persoas solicitantes inclúen ao mesmo rapaz ou rapaza en distintas solicitudes. O soporte dixital deste listado definitivo será o empregado no proceso de adxudicación. Método de adxudicación de prazas: por sorteo entre todos os números de solicitude admitidos. Acto do sorteo: será público o día 6 de xuño ás 11:00 h. Neste sorteo determinarase unicamente o primeiro número de inicio do proceso. Na sesión estará presente un/unha funcionario/a municipal que dará fe do resultado do mesmo. Proceso de adxudicación: unha vez rematado o acto de sorteo, a Concellería de Xuventude iniciará a adxudicación de participantes a actividades e quendas. A partir do número de solicitude resultante do sorteo, seguindo a orde do “Listado definitivo de solicitudes” ata o final do mesmo, e proseguindo dende o primeiro número do listado ata chegar ao número de solicitude previo ao sorteado, procederase do seguinte xeito para cada caso: a) Primeira opción: comprobarase se hai praza e, de habela, adxudicaráselle; de non habela, pasarase á segunda opción. b) Segunda opción: comprobarase se hai praza e, de habela, adxudicaráselle; de non habela, pasarase á terceira e última opción. c) Terceira opción: comprobarase se hai praza e, de habela, adxudicaráselle; no caso de non habela, o/a participante queda sen praza neste primeiro proceso de adxudicación, optando automaticamente ás prazas dispoñibles na segunda adxudicación. Nos casos de solicitude múltiple, aplicaráselle o procedemento descrito a cada unha das persoas participantes asociados á mesma. Ao concluír o proceso de adxudicación quedarán adxudicadas as prazas dos campamentos e será responsabilidade da persoa solicitante consultar o ESTADO DA SOLICITUDE de cada neno/a na súa Área Privada para proceder coa formalización da praza. As solicitudes sen praza en ningunha das opcións seleccionadas optarán automaticamente ás prazas dispoñibles na segunda adxudicación.2. Formalización da inscrición, adxudicación definitiva, corrección de erros na documentación e exclusión de solicitudes. Prazo: ata o 10 de xuño Telematicamente: a través da área privada da web. Non se admitirá documentación por correo electrónico. Documentación a presentar: Se no proceso de comprobación se detecta a ausencia dalgún documento ou algún outro erro, requiriráselle ao solicitante para que repare os erros advertidos de acordo co establecido no artigo 68 da Lei 39/2015, do 01 de outubro, do Procedemento Administrativo Común das Administracións Públicas para que no prazo de 10 días (contados a partir da recepción da notificación vía correo ordinario ou correo electrónico), emende a falta ou achegue os documentos requiridos, e informaráselle de que, no caso de non facelo, entenderase que desistiu da súa petición e arquivarase o expediente nos termos previstos na citada lei. Unha vez comprobada toda a documentación, coa correspondente corrección de erros se fose o caso, a praza quedará asignada definitivamente. Na Área Privada da web o estado da persoa participante pasará a ser “PRAZA FORMALIZADA”. Son motivos de exclusión automática do procedemento de adxudicación definitivo de prazas: Na Área Privada da web o estado da persoa participante pasará a ser “BAIXA”. 3. Segunda adxudicación, formalización da inscrición para prazas vacantes, adxudicación definitiva e exclusión de solicitudes. Vacantes por campamentos e actividades (13 de xuño). Unha vez completado o proceso da primeira adxudicación, publicaranse na web as prazas vacantes por campamentos e actividades e posibilitarase cambiar os campamentos elixidos. Método de adxudicación de prazas: O día 14 de xuño realizarase a adxudicación directa entre as persoas participantes que non obtivesen praza na primeira adxudicación seguindo o mesmo método da mesma. (NON haberá un novo sorteo) Prazo: ata o 17 de xuño. Lugar e documentación a presentar: igual que para a primeira adxudicación Corrección de erros: seguirase o mesmo procedemento que para a primeira adxudicación. Se no proceso de comprobación se detecta a ausencia dalgún documento ou algún outro erro, requiriráselle ao solicitante. Exclusión de solicitudes: seguirase o mesmo procedemento que para a primeira adxudicación. Adxudicación definitiva: unha vez entregada correctamente a documentación considerarase a adxudicación como definitiva. Exclusión de solicitudes: seguirase o mesmo procedemento que para a primeira adxudicación. Se, unha vez obtida a praza e realizado o pagamento correspondente, a/o menor non pode asistir ao campamento, só terá dereito á devolución da cantidade aboada no caso de que se xustifique documentalmente e polos seguintes motivos: No caso de non prestación do servizo por causas non imputadas á persoa interesada ou anulación da actividade pola administración a solicitude de devolución da cota presentarase unha vez comunicadas as causas de non prestación do servizo e no prazo de 20 días naturais dende a comunicación e poderá presentarse por calquera das formas previstas no artigo 16.4 da LPACAP. Todas as cuestións que podan derivarse da interpretación destas bases serán resoltas polo Servizo de Xuventude. As persoas solicitantes autorizan expresamente ao Servizo de Xuventude a inclusión e publicidade nos rexistros municipais dos datos básicos relevantes referidos ás prazas concedidas. A reserva que o/a solicitante faga no sentido de non autorizar a obtención de datos ou a publicidade dos mesmos nos rexistros, que en todo caso terá que expresarse por escrito, poderá dar lugar á exclusión do proceso de participación para obter a praza ou, no seu caso, á revogación do acto de concesión. Non en tanto, e de conformidade co disposto na Lei Orgánica 3/2018 de 5 de decembro de Protección de Datos Persoais e Garantía dos Dereitos Dixitais, respectarase o carácter confidencial da información dos/as beneficiarios/as á que se teña acceso como consecuencia da concesión das prazas, non podendo utilizala con finalidade distinta á estabelecida nas bases reguladoras desta convocatoria. A presentación da solicitude implica o coñecemento e a aceptación das bases desta convocatoria. O programa detallado de actividades publicaráse na web veran. xuventudevigo. org Por todo elo, e en base ao anteriormente exposto, formúlase á Xunta de Goberno Local a seguinte Primeiro.- ” Aprobar o programa VERÁN XOVE 2022 de campamentos e actividades de verán consistente en 3.478 prazas e para nenos e nenas nado/as entre os anos 2005 e 2018. Segundo.- Aprobar o prezo que debe achegar cada participante de conformidade co recollido nas Táboas I e Taboa II. Terceiro.- Aprobar as bases que regularan o procedemento de inscrición e solicitude de participantes, así como a adxudicación de prazas de campamentos e actividades de verán co contido recollido nesta proposta”. Vigo, na data da sinatura dixital CONFORME: María del Carmen Lago Barreiro Concelleira de Turismo e Xuventude